open-index/open-wikipedia-markdown huggingface dataset:
Kansainvälinen Booker-palkinto

**Kansainvälinen Booker-palkinto** () on vuonna 2005 Booker-palkinnon rinnalle perustettu brittiläinen kirjallisuuspalkinto.

Vuodesta 2016 palkinto on myönnetty vuosittain teokselle, joka on käännetty englanniksi ja julkaistu Britanniassa. Aiemmin palkinto myönnettiin joka toinen vuosi koko tuotannosta. Palkinnon suuruus on 50&nbsp;000 puntaa ja se jaetaan kirjailijan ja kääntäjän kesken.

## Palkitut
### 2005–2015

### 2016–

Lähde

## Lähteet

## Aiheesta muualla
* Kansainvälisen Booker-palkinnon virallinen sivusto
2052

Vuosi 2052, roomalaisilla numeroilla MMLII, tulee gregoriaanisen kalenterin mukaan olemaan maanantaina alkava karkausvuosi.

## Vuosi 2052 fiktiossa

* Deus Ex -tietokonepeli sijoittuu vuoteen 2052
Tokion olympialaiset

**Tokion olympialaisilla** voidaan tarkoittaa useampaa eri olympiatapahtumaa:

* kesäolympialaiset 1940, XII olympiadin kisat, jotka piti alun perin järjestää Tokiossa
* kesäolympialaiset 1964, XVIII olympiadin kisat Tokiossa
* kesäolympialaiset 2020, XXXII olympiadin kisat Tokiossa.
D’Angelo

**D’Angelo** oik. **Michael Eugene Archer** (11. helmikuuta 1974 Richmond, Virginia – 14. lokakuuta 2025) oli Grammy-palkittu yhdysvaltalainen soul-musiikin laulaja, pianisti, kitaristi, lauluntekijä ja tuottaja.

## Elämäkerta
Michael Eugene Archer syntyi 1974 Virginian Richmondissa. Hän soitti pianoa jo kolmevuotiaana ja isänsä rinnalla helluntaiseurakunnassa, jossa isä oli pastorina. Hän soitti nuoruudessaan useissa paikallisissa yhtyeissä.

D’Angelo teki 19-vuotiaana vuonna 1993 sopimuksen levy-yhtiö EMIn kanssa. Hän oli seuraavana vuonna kirjoittamassa ja tuottamassa R&B-yhtye Black Men United kappaleen ”U Will Know”. D’Angelo  julkaisi 1995 esikoislevynsä *[[Brown Sugar (albumi)|Brown Sugar]]*, joka oli Billboard 200 -listalla 65 viikkoa. Siltä julkaistiin myös muun muassa single ”Lady”, joka nousi myyntilistojen kymmenen kärkeen. Albumilla yhdistyivät klassiset R&B:n melodiat ja rapin saundi. Se oli samalla sytyttämässä 1990-luvun puolivälin neo soulia.

D’Angelon toinen albumi *[[Voodoo (D’Angelon albumi)|D’Angelo]]* julkaistiin 2000, ja sillä hän vakiinnutti paikkansa pelkistetyn neo soulin kärkiniminä. Hän kuitenkin kärsi kirjoittajan blokista ja kuuluisuuden paineista ja oli siksi usein poissa julkisuudesta. Hänen kolmas ja viimeinen albumi *[[Black Messiah (albumi)|Black Messiah]]* julkaistiin vasta 2014.

*Black Messiah* -kiertueen jälkeen D’Angelo alkoi elää taas hiljaiseloa, ja hän esiintyi julkisuudessa vain harvoin. Hän teki helmikuussa 2021 soolokeikan Apollo-teatterissa ja lauloi kesäkuussa kappaleen ”Unshaken” Tribecan elokuvajuhlilla. Kappale oli tehty *[[Red Dead Redemption 2]]* -videopelin soundtrackille, ja D’Angelo esitti Songs of Red Dead Redemption 2 -tapahtumassa, joka ilmeisesti jäi hänen viimeisekseen julkiseksi esiintymisekseen.

D’Angelo voitti uransa aikana neljä Grammy-palkintoa. Parhaan R&B-albumin palkinnon hän sai 2001 albumista *Voodoo* ja 2016 albumista *Black Messiah*. Parhaan R&B-kappaleen palkinnon hän sai 2016 kappaleesta ”Really Love” ja parhaan R&B-lauluesiintymisen palkinnon 2001 kappaleesta ”Untitled (How Does It Feel)”.

D’Angelo kuoli kotonaan lokakuussa 2025. Hän sairasti haimasyöpää. Hänellä on kolme lasta. Vanhimman pojan äiti oli laulaja Angie Stone, joka kuoli myös aiemmin vuonna 2025.

## Diskografia
### Albumit
* *Brown Sugar* (1995)
* *Live at the Jazz Cafe* (1998)
* *Voodoo* (2000)
* *Black Messiah* (2014)

### Singlet
* "Brown Sugar"
* "Cruisin'"
* "Lady"
* "Me and Those Dreamin' Eyes of Mine"
* "Devil's Pie"
* "Left & Right"
* "Untitled (How Does It Feel)"
* "Send It On"

Näiden lisäksi D'Angelo teki lukuisia vierailevia esiintymisiä muiden artistein levytyksillä.

## Lähteet
Gene Chandler

**Eugene Dixon** eli **Gene Chandler** (s. 6. heinäkuuta 1937 Chicago, Illinois) on yhdysvaltalainen soul-musiikin esittäjä. Hänet muistetaan parhaiten hitistä "Duke of Earl" (1962).

## Albumit
* The Duke Of Earl (1962)
* Live On Stage In ‘65 (1965)
* The Girl Don’t Care (1967)
* The Duke Of Soul (1967)
* There Was A Time (1968)
* The Two Sides Of Gene Chandler (1969)
* The Gene Chandler Situation (1970)
* Gene And Jerry – One & One (1971)
* Get Down (1978)
* When You’re Number One (1979)
* ‘80 (1980)
* Here’s To Love (1981)
* Your Love Looks Good On Me (1985)

## Katso myös
* Gene Chandlerin kokoelma-albumi *[[Duke of Earl (albumi)|Duke of Earl]]*

## Aiheesta muualla
* Viralliset sivut
Jon Kyl

**Jon Llewellyn Kyl** (s. 25. huhtikuuta 1942) on yhdysvaltalainen republikaanisen puolueen poliitikko. 

Kyl syntyi Arlene Pearl Griffithin ja John Henry Kylin pojaksi Nebraskan Oaklandissa. Hän valmistui juristiksi Arizonan yliopistosta ja työskenteli vuosina 1966–1986 Jennings, Strouss & Salmon -lakiasiaintoimistossa.

Kyl istui Yhdysvaltain edustajainhuoneessa vuosina 1987–1995. Hänet valittiin senaattiin ensimmäistä kertaa vuonna 1994 Arizonasta, ja hän tuli valituksi uudelleen vuosina 2000 ja 2006. Hän ei ollut enää ehdolla vuonna 2012. Kyl palasi senaattiin syyskuussa 2018, kun Arizonan kuvernööri Doug Ducey nimitti hänet ottamaan paikan, joka oli ollut vapaana John McCainin kuoleman jälkeen. Hän erosi senaatista 31. joulukuuta 2018. Hänen paikkansa otti Martha McSally.

*[[National Journal]]* nimesi Kylin maaliskuussa 2007 senaatin neljänneksi konservatiivisimmaksi jäseneksi. 
 
## Lähteet
Uudenseelanninalbatrossi

**Uudenseelanninalbatrossi** (*Thalassarche bulleri*) on pienikokoinen, eteläinen ulappalintu. Lajin nimesi Walter Rothschild vuonna 1893 uusiseelantilaisen lintutieteilijä Walter Bullerin kunniaksi.

## Koko ja ulkonäkö
Linnun pituus on keskimäärin 79&nbsp;cm, siipien kärkiväli 2,1&nbsp;m ja paino 2–3,1&nbsp;kg. Olemukseltaan se on lokkimainen. Linnun alapuoli on valkoinen, yläpuoli tummanharmaa. Pää ja kaula ovat vaalean hopeanharmaat ja silmän ympärillä on mustavalkoinen kuviointi. Nokka on keltamusta. Nuoren linnun pää on tumman ruskehtava ja myös nokka on ruskea. Sukupuolet ovat samanväriset.

## Esiintyminen
Uudenseelanninalbatrossi elää eteläisellä Tyynellämerellä. Se on endeeminen laji Uudessa-Seelannissa ja pesii kuudella saarella. Maailman kokonaispopulaatio on noin 64&nbsp;000 lisääntymisikäistä yksilöä eli noin 32&nbsp;000 paria. Lajin kanta on vakaa, mutta se on luokiteltu vaarantuneeksi. Nuoret ja pesimättömät linnut sekä vanhat linnut pesimäajan ulkopuolella vaeltelevat Australian, Tasmanian ja Uuden-Seelannin vesillä sekä Etelä-Amerikan länsirannikon tuntumassa Humboldtin merivirralla.

## Elinympäristö
Linnun elinympäristönä ovat pesimäaikana syrjäiset saaret, muun osan vuotta se vaeltelee eteläisellä Tyynellämerellä.

## Lisääntyminen
Uudenseelanninalbatrossi pesii joka vuosi. Pesä voi sijaita niityllä, suolla tai kalliojyrkänteellä. Naaras munii yhden munan, jota molemmat puolisot hautovat. Tutkimusten mukaan menestyksellinen pesintä kasvaa iän mukana niin, että yli 20-vuotiaiden lintujen pesintä onnistuu huomattavasti paremmin kuin nuorempien.

## Ravinto
Laji käyttää ravintonaan kaloja, mustekaloja, vaippaeläimiä ja äyriäisiä.

## Lähteet

## Aiheesta muualla
* savethealbatross 
* CAT.INIST
* Hieno kuva
* rsnz
Charles Hartshorne

**Charles Hartshorne** (5. kesäkuuta 1897 &ndash; 9. lokakuuta 2000) oli yhdysvaltalainen filosofi, joka keskittyi uskonnonfilosofiaan ja metafysiikkaan. Hän kehitti uusklassisen ajatuksen Jumalasta, sekä esitti modaalisen todistuksen Jumalan olemassaololle, joka oli kehitelmä Anselm Canterburylaisen ontologisesta todistuksesta. Hartshorne kehitti myös Alfred North Whiteheadin prosessifilosofiaa prosessiteologiaksi.

## Teoksia

* *Beyond Humanism: Essays in the New Philosophy of Nature* (1937, julkaistu myös nimellä *Beyond Humanism: Essays in the Philosophy of Nature*, 1968)
* *The Divine Relativity: A Social Conception of God* (Terry-luennot, 1948)
* *Reality as Social Process: Studies in Metaphysics and Religion* (1953)
* *The Logic of Perfection and other essays in neoclassical metaphysics* (1962)
* *Philosophers Speak of God* (toim. yhdessä William L. Reesen kanssa ) (1963)
* *Man's Vision of God and the Logic of Theism* (1964)
* *Anselm's Discovery* (1965)
* *A Natural Theology for our Time* (1967)
* *The Philosophy and Psychology of Sensation* (1968)
* *Creative Synthesis and Philosophic Method* (1970)
* *Whitehead's Philosophy: Selected Essays, 1935–1970* (1972)
* *Aquinas to Whitehead: Seven Centuries of Metaphysics of Religion* (1976)
* *Whitehead's View of Reality* (yhdessä Creighton Pedenin kanssa) (1981)
* *Insights and Oversights of Great Thinkers: An Evaluation of Western Philosophy* (1983)
* *Creativity in American Philosophy* (1984)
* *Omnipotence and Other Theological Mistakes* (1984)
* *Wisdom as Moderation* (1987)
* *The Darkness and The Light: A Philosopher Reflects upon His Fortunate Career and Those Who Made It Possible* (1990)
* *Born to Sing: An Interpretation and World Survey of Bird Song* (1992)
* *The Zero Fallacy: And Other Essays in Neoclassical Philosophy* (toim. yhdessä Mohammad Valadyn kanssa) (1997)

## Aiheesta muualla
* Stanford Encyclopedia of Philosophy: Charles Hartshorne 
* Charles Hartshorne Archive, AnthonyFlood.com 
* Charles Hartshorne: The Einstein of Religious Thought
Tomusokeri

**Tomusokeri** eli **pölysokeri** eli **puuterisokeri** on erittäin hienoksi jauhettua sokeria. Tomusokeria käytetään muun muassa leivonnaisten koristeluun siivilöimällä sitä leivonnaisten päälle sekä kuorrutteiden ainesosana. 

Tomusokeri on valmistettu kidesokerista jauhamalla. Jauhetun kidesokerin lisäksi tomusokeri sisältää paakkuuntumisen estämiseen tärkkelystä, mm. perunatärkkelystä. Tomusokeria on myös saatavilla maustettuna.

Ruokotomusokeri on sokeriruo’on varsista erotettua ja hienoksi jauhettua sokeria. Nesteeseen sekoitettuna sen väri muistuttaa vaaleaa toffeeta. 

## Lähteet

## Aiheesta muualla
David Graf

**David Paul Graf** (16. huhtikuuta 1950 Zanesville, Ohio – 7. huhtikuuta 2001 Phoenix, Arizona) oli yhdysvaltalainen näyttelijä. Hänet muistetaan parhaiten *[[Poliisiopisto]]*-elokuvasarjasta, jossa hän esitti Eugene Tackleberrya.

Graf valmistui Lancaster High Schoolista ja opiskeli sen jälkeen collegessa teatteria. 

Graf teki elokuvadebyyttinsä vuonna 1981 elokuvassa *[[Neljä ystävää]]*. Hän esiintyi kaikissa seitsemässä *Poliisiopisto*-elokuvassa ja vieraili myös useissa televisiosarjoissa, kuten *[[Star Trek: Voyager]]* ja *[[West Wing]]*. Vuonna 2000 Graf näytteli elokuvassa *[[Kunniavelka]]*.

David Graf kuoli 50-vuotiaana äkilliseen sydänkohtaukseen kesken perhehäiden Phoenixissa, Arizonassa 7. huhtikuuta 2001.

## Lähteet

## Aiheesta muualla
*
Marion Ramsey

**Marion Ramsey** () oli yhdysvaltalainen näyttelijä ja laulaja. Hän näytteli elokuvasarjassa *[[Poliisiopisto]]* kimeä-äänistä mutta ajoittain herkästi malttinsa menettävää ja aggressiivista naispoliisi Laverne Hooksia.

## Ura

Ramsey esiintyi vuonna 1976 lyhytikäiseksi jääneessä televisiosarjassa *Cos*. Hän jatkoi uraansa televisiossa ja elokuvissa sekä teatterissa myös *Poliisiopisto*-sarjan loppumisen jälkeen.

## Filmografia

* *[[Poliisiopisto (elokuva)|Poliisiopisto]]* (1984)
* *[[Poliisiopisto 2: Eka komennus]]* (1985)
* *[[Poliisiopisto 3: Jatkokoulutuksessa]]* (1986)
* *[[Poliisiopisto 4: Korttelipoliisit]]* (1987)
* *[[Poliisiopisto 5: Tehtävä Miami Beach]]* (1988)
* *[[Poliisiopisto 6: Suuri rikosaalto]]* (1989)

## Lähteet
Al-Askarin kultainen moskeija

**Al-Askarin kultainen moskeija** () on šiiamuslimien pyhä moskeija Samarrassa, Irakin Salah al-Dinin maakunnassa. Se on eräs tärkeimpiä šiiamoskeijoita maailmassa. Moskeija on tunnettu suuresta kultaisesta kupolistaan, joka on tehty 72&nbsp;000 palasta kultaa, ja kultaisista minareeteistaan. Kupoli tuhoutui terrori-iskuissa helmikuussa 2006 ja minareetit kesäkuussa 2007. Moskeija rakennettiin vuonna 944 kahden 800-luvulla eläneen imaamin ja profeetta Muhammadin jälkeläisen hautakammioksi.
Moskeijan tuhoutunut kupoli ja minareetit on sittemmin rakennettu uudelleen ja pyhäkköä restauroitu.

## Pommi-iskut

Al-Askarin kultainen moskeija joutui 22. helmikuuta 2006 kello 6.55 aamulla paikallista aikaa räjähdeiskun kohteeksi, joka tuhosi sen kultaisen kupolin ja vaurioitti pahasti myös muita osia.  Joukko miehiä oli tunkeutunut aiemmin sisään rakennukseen, sitonut vartijat ja asentaneet räjähteet, joilla he onnistuneesti saivat tuhottua osan moskeijasta. Tunkeutujilla oli poliisiunivormut. Heti perään kostoiskuja tehtiin ainakin 60 sunnimoskeijaan.

Vuonna 2007 Al-Askarin moskeija joutui uudestaan iskun kohteeksi. Moskeijan kaksi korkeaa minareettia räjäytettiin maan tasalle noin kello yhdeksän aamulla paikallista aikaa 13. kesäkuuta 2007. Kukaan ei loukkaantunut iskussa. Iskua seurasivat kostoiskut sunnimuslimien moskeijoihin.

## Jälleenrakennus

YK:n tiede- ja kulttuurijärjestö Unesco ja Irakin hallitus rakennuttavat uudelleen al-Askarin kultaisen moskeijan. YK maksaa hankkeesta neljä miljoonaa euroa ja Irak 2,2 miljoonaa euroa. Rakennustöiden odotetaan kestävän kymmenen kuukautta. Moskeijan ulkoasu on määrä palauttaa ennalleen. Korjaustyöt olivat meneillään yhä vuonna 2013.

## Lähteet
Bubba Smith

**Charles Aaron ”Bubba” Smith** (28. helmikuuta 1945 Orange, Texas – 3. elokuuta 2011 Los Angeles, Kalifornia) oli yhdysvaltalainen elokuvanäyttelijä ja amerikkalaisen jalkapallon pelaaja. Hän ryhtyi näyttelijäksi menestyksekkään urheilu-uran jälkeen vuonna 1983.

Smith pelasi opiskeluaikanaan puolustuksen linjamiehenä Michigan State Universityssa, jonka jälkeen hän siirtyi NFL-liigaan. Ammattilaisuransa aikana Smithin joukkueet olivat Baltimore Colts, Oakland Raiders ja Houston Oilers. Hänet valittiin vuonna 1988 College Football Hall of Fameen. Bubba Smithin veli Tody Smith oli myös jalkapalloilija.

Smithin merkittävin työ näyttelijänä oli rooli *[[Poliisiopisto]]*-elokuvasarjan Moses Hightowerina. Hän näytteli myös *[[Ihmemies MacGyver]]in* jaksossa "Split Decision" (suom. "Ei kaikilla tuomariäänillä"), jossa vieraili myös toinen amerikkalaisen jalkapallon pelaaja, tukimies Dick Butkus. 

Bubba Smith kuoli 66-vuotiaana laihdutuslääkkeen aiheuttamaan myrkytykseen, joka ei sopinut yhteen hänen sydänsairautensa ja korkean verenpaineen kanssa.

## Lähteet

## Aiheesta muualla
*
Kathleen Robertson

**Kathleen Robertson** (s. 8. heinäkuuta 1973 Hamilton, Ontario) on kanadalainen näyttelijä. Hän esitti Clare Arnoldia *[[Beverly Hills 90210]]* -saippuasarjassa vuosina 1994–1997.

Robertson aloitti näyttelemisen jo lapsena. Myöhemmällä urallaan hän on esiintynyt muun muassa Theona komediassa *[[Scary Movie 2]]*, Azkadelliana minisarjassa "Tin Man" ja TV-sarjassa "Boss".

## Lähteet
Paul Weiss

**Paul Weiss** (19. toukokuuta 1901 – 5. heinäkuuta 2002) oli yhdysvaltalainen filosofi, joka tunnetaan ennen kaikkea metafyysikkona sekä yrityksistään poistaa ikäsyrjintä yhdysvaltalaisista yliopistoista.

Weiss syntyi New Yorkissa. Hän valmistui filosofiasta City College of New Yorkista ja väitteli tohtoriksi Harvardin yliopistossa vuonna 1929 opiskeltuaan Alfred North Whiteheadin oppilaana. Weiss opetti useissa yliopistoissa, mutta vietti suurimman osan urastaan Yalessa, jossa hänellä oli lopulta hallussaan lahjoitettu oppituoli.

Weiss kirjoitti yli 30 teosta. Uransa alkuvaiheessa hän toimitti yhdessä Charles Hartshornen kanssa kuusi osaa Charles Sanders Peircen jälkeenjääneitä papereita. Weiss oli keskeinen tekijä Metaphysical Society of American ja sen julkaisun *[[Review of Metaphysics]]* perustamisessa. Yksi *[[Library of Living Philosophers]]* -sarjan teoksista on omistettu Weissille.

Weiss, joka eli 101-vuotiaaksi ja opetti Catholic Universityssä vielä 93-vuotiaana, syrjäytettiin useista nimityksistä hänen ikänsä vuoksi. Hän haastoi useita yliopistoja oikeuteen. Kun Catholic University kieltäytyi nimittämästä häntä uudelleen virkaan hänen ollessaan tuolloin 91-vuotias, hänen poikansa Jonathan, joka toimi lakimiehenä New Yorkissa, auttoi häntä saamaan nimityksen vielä kahdeksi vuodeksi. Korkein oikeus oli kieltäytynyt kuulemasta hänen aiempaa vetoomustaan Fordhamin yliopistoa vastaan.

## Aiheesta muualla

Muistokirjoituksia: 
* Yale University 
* *[http://www.globalaging.org/elderrights/us/paulweiss.htm New York Times]*
Kultainen liiga 2007

**Vuoden [[2007]] [[Kultainen liiga]]** on yleisurheilukilpailujen sarja, jossa kaikki kilpailut voittamalla ansaitsee osuuden miljoonan dollarin palkintopotista.

Vuonna 2007 sääntöjä muutettiin edellisestä vuodesta. Kilpailijoiden on voitettava kaikki kuusi kilpailua, jolloin he jakavat miljoonan dollarin potin. Ainoastaan mikäli kukaan ei voita kaikkia kuutta kilpailua, jaetaan viisi kilpailua voittaneiden kesken 500&nbsp;000 dollaria. Voittajan on myös kilpailtava  saadakseen palkintonsa.

Kaudella 2007 Kultaiseen liigaan osallistuvat lajit ovat miehillä 100 metrin juoksu, 1 500 metrin juoksu, 110 metrin aitajuoksu, kolmiloikka sekä keihäänheitto ja naisilla 100 metrin juoksu, 400 metrin juoksu, 100 metrin aitajuoksu, korkeushyppy ja seiväshyppy.

## Osakilpailut
Kauden 2007 Kultaisen liigan kilpailut:

### Bislett Games
Bislett Games järjestettiin Oslossa 15. kesäkuuta.

**Miehet**

**Naiset**

### Meeting Gaz de France
Meeting Gaz de France järjestettiin Pariisissa 6. heinäkuuta.

**Miehet**

**Naiset**

### Golden Gala
Golden Gala järjestettiin Roomassa 13. heinäkuuta.

**Miehet**

**Naiset**

### Weltklasse Zürich
Weltklasse Zürich järjestettiin Zürichissä 7. syyskuuta.

**Miehet**

**Naiset**

### Memorial van Damme
Memorial van Damme järjestettiin Brysselissä 14. syyskuuta.

**Miehet**

**Naiset**

* *3 000 metrin tulokset 2 mailin kilpailun väliaika.*

### ISTAF
ISTAF järjestettiin Berliinissä 16. syyskuuta.

**Miehet**

**Naiset**

## Lähteet
* Kultainen liiga 2007 - IAAF:n sivut 
### Viitteet
Natasha Lyonne

**Natasha Bianca Lyonne Braunstein** (s. 4. huhtikuuta 1979) on yhdysvaltalainen näyttelijä. Hänet tunnetaan rooleistaan Netflixin alkuperäissarjoissa ''Orange Is the New Black'' (2013–2019), josta hän sai Emmy-ehdokkuuden, ja *[[Russian Doll – Juhlat]]* (2019–), jota hän myös tuottaa, ohjaa ja käsikirjoittaa, ja joka on saanut 14 Emmy-ehdokkuutta ja voittanut kolme Emmy-palkintoa. Lyonne nimettiin yhdeksi sadasta maailman vaikutusvaltaisimmasta henkilöstä yhdysvaltalaisessa Time-aikakausilehdessä vuonna 2023.

Lyonne nousi kuuluisuuteen roolistaan *[[American Pie (elokuvasarja)|American Pie]]* -elokuvasarjassa (1999–2012). Muita hänen merkittäviä roolejaan ovat pääosat elokuvissa *[[Beverly Hillsin bimbot]]* (*Slums of Beverly Hills*, 1998) ja *[[But I'm a Cheerleader]]* (1999). Lyonne on entinen lapsinäyttelijä, ja teki ensiesiintymisensä kuusivuotiaana yhdysvaltalaisessa lastenohjelmassa *Pee-wee's Playhouse* (1986–1990).

## Yksityiselämä
Lyonne on joutunut ongelmiin poliisin kanssa syyllistyttyään rattijuopumukseen Miami Beachilla elokuussa 2001, sekä uhkailtuaan ja häiriköityään naapuriaan vuonna 2004. Elokuussa 2005 hänen ilmoitettiin potevan sairaalassa hepatiitti C:tä, sydänlihastulehdusta ja ilmarintaa. Hän sai myös hoitoa heroiiniriippuvuuteensa. Vuonna 2006 oikeus määräsi Lyonnen kuntoutusklinikalle heroiiniriippuvuuden hoitoon, jonka jälkeen hän on ollut raitis.

Lyonne asuu New Yorkissa East Villagen kaupunginosassa.

## Lähteet

## Aiheesta muualla
*
Agitaatio (lääketiede)

**Agitaatio** (myös *agitatio*) tarkoittaa lääketieteessä ja psykologiassa ahdistuneisuutta, johon liittyy voimakas kehon liikkeiden levottomuus. Se voi olla myös joskus neuroleptien tai muiden lääkkeiden sivuvaikutus.

## Lähteet
Lalah Hathaway

**Eulaulah ”Lalah” Hathaway** (s. 1968) on yhdysvaltalainen rhythm and blues-, neosoul- ja jazz-laulaja. 

Hathaway on kotoisin Chicagosta. Hänen isänsä on vuonna 1979 kuollut laulaja-pianisti Donny Hathaway. Hathaway opiskeli Berklee College of Musicissa, sai levytyssopimuksen Virgin Recordsilta ja julkaisi vuonna 1990 ensimmäisen albuminsa *Lalah Hathawayn*. 

## Diskografia
### Albumit
* *[[Lalah Hathaway (albumi)|Lalah Hathaway]]* (1990)
* *[[A Moment]]* (1994)
* *[[The Song Lives On]]* (1999)
* *[[Outrun the Sky]]* (2004)
* *[[Self Portrait (Lalah Hathawayn albumi)|Self Portrait]]* (2008)
* *[[Where It All Begins (Lalah Hathawayn albumi)|Where It All Begins]]* (2011)
* *[[Lalah Hathaway Live]]* (2015)

### Singlet
* "Heaven Knows" (1990)
* "Baby Don't Cry" (1990)
* "I'm Coming Back" (1990)
* "Something" (1990)
* "Night & Day" (1991)
* "Family Affair" (1991)
* "Let Me Love You" (1994)
* "Separate Ways / Family Affair" (1994)
* "When Your Life Was Low" (1999)
* "Forever, For Always, For Love" (2004)
* "Love's Holiday" (2007)

## Lähteet

## Aiheesta muualla
* Viralliset sivut 
* Lalah Hathaway AllMusic-sivustolla 
*
Veikko Polameri

**Veikko Olavi Polameri** (11. helmikuuta 1946 Helsinki – 20. elokuuta 1979 Helsinki) oli suomalainen runoilija ja japanilaisen kirjallisuuden asiantuntija ja kääntäjä. Polameri perusti kirjallisuuslehti Manifestin vuonna 1968. Hän oli naimisissa 1966–1978 kirjailija Eila Kostamon kanssa.

## Teoksia
* 
* 
* 
* 
* 
* 
* 
* 
* 
* 

## Käännöksiä
* Hemingway, Ernest: *[[Jäähyväiset aseille]]* (Tammi, 1968) . Alkuperäinen: (A Farewell to Arms, 1929) 

## Palkinnot
* J.H. Erkon rahaston esikoisteospalkinto 1968
* Kalevalaseuran tunnustuspalkinto 1971

## Lähteet
* 
* Tietoa 
* [Kansalliskirjasto: Polameri, Veikko](https://kansalliskirjasto.finna.fi/AuthorityRecord/melinda.(FI-ASTERI-N)000055727)
Lamantiini

**Lamantiini** eli **kynsimanaatti** eli **manaatti** (*Trichechus manatus*) on yksi kolmesta manaattien nisäkäsheimon lajista. Se elää vuorovesisuistoissa, suurissa joissa ja matalissa merissä Floridassa, Karibianmerellä ja Etelä-Amerikan pohjoisrannikolla Brasiliaan asti. Lamantiineja oli vuonna 2002 noin 10&nbsp;000 – 12&nbsp;000 yksilöä, ja se on luokiteltu vaarantuneeksi.

Lamantiini voi kasvaa neljä metriä pitkäksi ja 1&nbsp;600 kg:n painoiseksi. Se on harmahtavanruskea, ja sen ihossa on viherlevälaikkuja ja harvaa karvaa. Se elää usein pienissä perheryhmissä. Lamantiini tulee sukukypsäksi kahdeksanvuotiaana ja saa yhden poikasen kerrallaan. Se voi elää yli 28-vuotiaaksi. Lamantiini syö upos- ja kelluslehtisiä vesikasveja sekä rantatörmien kasveja.

Lamantiinit kärsivät moottoriveneiden potkureista ja turismista sekä kalaverkoista ja metsästyksestä.

## Lähteet
Seyyed Hossein Nasr

**Seyyed Hossein Nasr** () on iranilainen islamilainen filosofi ja George Washington Universityn islamin tutkimuksen professori. Hän on vertailevan uskontotieteen, islamilaisen esoteerisuuden, sufilaisuuden, tieteenfilosofian ja metafysiikan oppinut.

Nasr on kirjoittanut yli 50 teosta ja yli 500 artikkelia neljällä kielellä.

## Teoksia

* *Islam and the plight of Modern Man* (1975)
* *Ideals and Realities of Islam* (1975)
* *An Introduction to Islamic Cosmological Doctrines* (1978)
* *Living Sufism* (1980)
* *Knowledge and the Sacred* (1981)
* *Islamic Life and Thought* (1981)
* *Islamic Art and Spirituality* (1981)
* *Sufi Essays* (1991)
* *The Need for a Sacred Science* (1993)
* *Religion and the Order of Nature* (1996)
* *Man and Nature: The Spiritual Crisis in Modern Man* (1997)
* *The Essential Frithjof Schuon: Selected and Edited by Seyyed Hossein Nasr*
* *Three Muslim Sages*
* *An Introduction to Islamic Cosmological Doctrines*
* *Science and Civilization in Islam*
* *Islamic Science: An Illustrated Study*
* *Man and Nature*
* *Religion and the Order of Nature*
* *The Heart of Islam: Enduring Values for Humanity*
* *Ideals and Realities of Islam*
* *Beacon of Knowledge – Essays in Honor of Seyyed Hossein Nasr* (2003)
* *Shi'ism: Doctrines, Thought, and Spirituality*
* *Shi'a Islam*
* *Expectation of the Millennium: Shi'ism in History*
* *History of Islamic Philosophy* – osat I ja II, toim. Seyyed Hossein Nasr ja Oliver Leaman
* *Islamic Philosophy from its Origin to the Present: Philosophy in the Land of Prophecy*

## Aiheesta muualla
* The Seyyed Hossein Nasr Foundation
Sfax (kuvernementti)

**Sfax** () on yksi Tunisian 24 kuvernementista. Se sijaitsee Keski-Tunisiassa Välimeren rannikolla ja sen pääkaupunki on Sfax. Kuvernementissa on 955&nbsp;421 asukasta (vuonna 2014) ja sen pinta-ala on 7&nbsp;545 neliökilometriä. Kuvernementtiin kuuluvat Kerkennasaaret.

## Lähteet

## Aiheesta muualla
Agitaatio

**Agitaatio** tarkoittaa yleiskielessä voimakasta yritystä vaikuttaa muihin ihmisiin jonkin asian tai aatteen puolesta.  Usein sellainen tapahtuu vetoamalla tunteisiin eli kiihotuksena ja yllytyksenä.  Agitaatiossa käytetään monia keinoja, muun muassa julkisia puheita, lentolehtisiä ja tiedotusvälineitä sekä nykyään myös enenevässä määrin Internetiä. Agitaation harjoittajaa kutsutaan agitaattoriksi.

Termi propaganda tarkoittaa usein samaa mutta sanat ovat leimautuneet eri käyttäjätahoihin niin, että usein agitaation tai propagandan harjoittajat mieltyvät jompaankumpaan termiin jättäen toisen sanan tarkoittamaan vastustajien harjoittamaa toimintaa.  Esimerkiksi natsi-Saksassa harjoitettiin mieluummin propagandaa, kun agitaatio katsottiin vasemmistolaiseksi toiminnaksi.

Sana agitaatio tulee alun perin latinan sanasta *agitare*, joka tarkoittaa liikkeelle saattamista, innokasta työskentelyä jonkin puolesta, kehittämistä ja kiihottamista johonkin.

## Suomessa
Suomessa työväenliikkeen sanomaa kiersivät 1900-luvun alussa levittämässä taitavat puhujat ja agitaattorit. Sisällissodan jälkeen heitä on varsinkin maanomistajien kertomuksissa pidetty vihankylväjinä ja luokkavihan lietsojina. Tunnettuna agitaattorina vuoden 1907 eduskuntavaalien alla toimi esimerkiksi Juho Viheriälaakso, joka kiersi Kainuussa kahden kuukauden ajan.

## Lähteet

## Aiheesta muualla
*
Leela James

**Leela James** (s. 26. kesäkuuta 1983) on afroamerikkalainen soul-muusikko. 

Jamesin esikoisalbumi *A Change Is Gonna Come* julkaistiin Warner Bros.in kautta 21. kesäkuuta 2005. Albumi sai melko hyvän vastaanoton ja nousi *Billboard 200* -listan 148. sijalle. Ensimmäisen viikon aikana Jamesin levyä myytiin yhteensä yli 15&nbsp;000 kappaletta. 

James on julkaissut singlet "Music", "Don't Speak", "Good Time" ja "My Joy". 

## Aiheesta muualla
* Viralliset sivut
Chainsmoker

**Chainsmoker** oli elektrockjazzdiskotrio, jossa soittivat Janne Westerlund, kitara, Pekka Jääskeläinen, basso, ja Killi Härkönen, saksofoni. Yhtye julkaisi kaksi albumia, joiden musiikkia on kuvailtu konerockiksi ja 80-luvun new wave/technoksi. Westerlund ja Jääskeläinen olivat yhtyeen kantavat voimat, ja he perustivat sen edellisen yhtyeensä Sweetheartin jatkoksi. 

Chainsmokerin toiminta lakkasi Härkösen itsemurhaan, ja Jääskeläinen ja Westerlund perustivat uuden yhtyeen Blue Starin, joka vaihtoi pian nimensä Plain Rideksi.

## Julkaisut
* Guarana Planet (2001), Bad Vugum
* Stations (2003), BV²

## Lähteet

## Aiheesta muualla
*Guarana Planet – levyarvio 
*Station – levyarvio
Kultainen liiga 2006

**Vuoden [[2006]] [[Kultainen liiga]]** oli IAAF:n järjestämä yleisurheilukilpailujen sarja, jossa yleisurheilijoilla oli mahdollisuus päästä osalliseksi kahteen 500&nbsp;000 dollarin palkintopottiin. Toinen potti jaettiin niiden kesken, jotka voittivat kaikki kuusi kilpailua ja toinen niiden kesken, jotka voittivat viisi tai kuusi kilpailua kuudesta mahdollisesta.

Kaudella 2006 Kultaisen liigan lajit olivat miehillä 100 metrin juoksu, 400 metrin juoksu, 1 500 metrin juoksu, 3 000 metrin juoksu tai 5 000 metrin juoksu, pituushyppy sekä keihäänheitto. Naisilla lajit olivat 100 metrin juoksu, 400 metrin juoksu, 3 000 metrin juoksu tai 5 000 metrin juoksu, 100 metrin aitajuoksu ja korkeushyppy.

Kolme urheilijaa voitti kaikki kuusi kilpailua ja ansaitsi 249&nbsp;999 dollaria palkintorahaa: Asafa Powell, Jeremy Wariner sekä Sanya Richards. Lisäksi kolme kilpailijaa voitti viisi kilpailua ja sai 83&nbsp;333 dollaria: Kenenisa Bekele, Irving Saladino ja Tirunesh Dibaba.

## Osakilpailut
Kauden 2006 Kultaisen liigan kilpailut:

### Bislett Games
Bislett Games järjestettiin Oslossa 2. kesäkuuta.

**Miehet**

**Naiset**

### Meeting Gaz de France
Meeting Gaz de France järjestettiin Pariisissa 8. heinäkuuta.

**Miehet**

**Naiset**

### Golden Gala
Golden Gala järjestettiin Roomassa 14. heinäkuuta.

**Miehet**

**Naiset**

### Weltklasse Zürich
Weltklasse Zürich järjestettiin Zürichissa 18. elokuuta.

**Miehet**

**Naiset**

### Memorial van Damme
Memorial van Damme järjestettiin Brysselissä 25. elokuuta.

**Miehet**

**Naiset**

### ISTAF
ISTAF järjestettiin Berliinissä 3. syyskuuta.

**Miehet**

**Naiset**

## Lähteet
Samuele Papi

**Samuele Papi** (s. 20. toukokuuta 1973) on italialainen lentopalloilija. Hän on pelannut vuodesta 1998 lähtien Sisley Volleyn joukkueessa ja voittanut useita Italian-mestaruuksia. Hän on pituudeltaan 191-senttinen.

Samuel Papi asui lapsena Anconan lähellä sijaitsevassa pikkukaupungissa. Hän pääsi Italian maajoukkueeseen ensimmäisen kerran vuonna 1992 ja nousi pari vuotta myöhemmin maajoukkueen vakiopelaajaksi. Alun perin lempinimellä ”Samu” tunnettu Papi sai uudeksi lempinimekseen ”O’fenomeno”, jolla tunnettiin aiemmin italialais-brasilialainen, Parmassa pelannut, Papin tavoin suhteellisen lyhyt Renan Dal Zotto.

Vakiinnutettuaan paikkansa maajoukkueessa Papi jätti Italian A2-liigassa pelanneen Falconaran joukkueen. Hän siirtyi Cuneon joukkueeseen, jossa häntä vaivasivat pitkäkestoiset loukkaantumiset. Sittemmin hän on menestynyt Italian A1-liigassa Sisley Volleyn riveissä. 

## Joukkueet

## Henkilökohtaiset saavutukset

* 4. sija Italian A1-liigan kaikkien aikojen vastaanottotilastossa
* 11 Italian A1-liigan kaikkien aikojen ässäsyöttötilastossa
* Paras hyökkääjä Maailmanliigassa 2004

## Saavutukset seurajoukkueessa

* 6 Italian A1-liigan mestaruutta
* 5 Italian Cupin mestaruutta
* 7 Italian Super Cupin mestaruutta
* 3 Mestareiden Liigan voitto
* 2 CEV Cupin voittoa
* 3 Euroopan Supercupin voittoa
* 2 Cup-voittajien mestaruutta
* 1 Junioriliigan voitto

## Saavutukset Italian maajoukkueessa

* 2 Olympiahopeaa
* 2 Olympiapronssia
* 2 Maailmanmestaruutta
* 5 Maailmanliigan voittoa
* 3 Euroopanmestaruutta
* Maailmancupin voitto
* Maailman SuperFourin voitto

## Lähteet
Paul Arthur Schilpp

**Paul Arthur Schilpp** (6. helmikuuta 1897 Dillenburg, Saksa – 5. syyskuuta 1993) oli yhdysvaltalainen filosofi ja kirjailija. Hän työskenteli Northwestern Universityssä.

Schilpp perusti *[[Library of Living Philosophers]]* -kirjasarjan vuonna 1939 ja toimi sen toimittajana vuoteen 1981 saakka.

## Teoksia

* *The Philosophy of [[John Dewey]]* (toim.) (1939)
* *The Philosophy of [[George Santayana]]* (toim.) (1940)
* *The Philosophy of [[Alfred North Whitehead]]* (toim.) (1941)
* *The Philosophy of [[G. E. Moore]]* (toim.) (1942)
* *The Philosophy of [[Bertrand Russell]]* (toim.) (1944)
* *The Philosophy of [[Ernst Cassirer]]* (toim.) (1949)
* *The Philosophy of [[Albert Einstein]]* (toim.) (1949)
* *The Philosophy of [[Sarvepalli Radhakrishnan]]* (toim.) (1952)
* *The Philosophy of [[Karl Jaspers]]* (toim.) (1957)
* *The Philosophy of [[C. D. Broad]]* (toim.) (1959)
* *The Philosophy of [[Rudolf Carnap]]* (toim.) (1963)
* *The Philosophy of [[Martin Buber]]* (toim.) (1967)
* *The Philosophy of [[C. I. Lewis]]* (toim.) (1968)
* *The Philosophy of [[Karl Popper]]* (toim.) (1974)
* *The Philosophy of [[Brand Blanshard]]* (toim.) (1980)
* *The Philosophy of [[Jean-Paul Sartre]]* (toim.) (1981)

## Aiheesta muualla
* Paul A. Schilpp
Silent Waters

**Silent Waters** on Amorphisin albumi, joka julkaistiin 31. elokuuta 2007. Ensimmäisenä singlenä julkaistiin nimikappale "Silent Waters", joka oli Suomen virallisen singlelistan kakkosijalla julkaisuviikollaan heinäkuun ensimmäisellä viikolla 2007. Albumista julkaistiin myös digipack-versio, jolla on bonuskappale "Sign". 

Tyyliltään albumi on edeltäjäänsä *[[Eclipse (Amorphiksen albumi)|Eclipseä]]* tunnelmallisempi. Albumin aloittava kappale "Weaving the Incantation" ja sitä seuraava "A Servant" muistuttavat Amorphiksen kahdesta ensimmäisestä albumista. Eclipsen tapaan vokalisti Tomi Joutsenen laulut vaihtelevat matalasta murinasta puhtaaseen lauluun. Mukana on myös rauhallisempia kappaleita ("Her Alone", "Enigma") ja puhallinsoittimia ("Shaman").

Albumin sanoitukset pohjautuvat Kalevalaan kertoen Lemminkäisen yrityksestä tappaa Tuonelan joutsenen.

## Vastaanotto
Albumi myi kultalevyyn oikeuttavan määrän Suomessa.
Albumi sai Soundilta 4/5 tähteä.

## Kappaleet

## Kokoonpano
*Niclas Etelävuori – basso
*Esa Holopainen – soolokitara
*Tomi Joutsen – laulu
*Santeri Kallio – kosketinsoittimet
*Tomi Koivusaari – rytmikitara
*Jan Rechberger – rummut

## Arvostelut
* About.com: 
* Chronicles of Chaos: 
* Desibeli.net: 
* Imperiumi.net: 
* Soundi: 
* Sputnikmusic: 

## Lähteet

## Aiheesta muualla
* 
*
We Don’t Need to Whisper

**We Don't Need to Whisper** on yhtyeen Angels and Airwaves esikoisalbumi. Se julkaistiin 20. toukokuuta, 2006 Australiassa, 22. toukokuuta, 2006 Yhdistyneessä kuningaskunnassa, ja 23. toukokuuta, 2006 Pohjois-Amerikassa.

18. maaliskuuta 2007 mennessä albumi on myynyt yli 500 000 kappaletta Yhdysvalloissa ja yli miljoona kappaletta maailmanlaajuisesti.

## Kappaleet
#
#
#
#
#
#
#
#
#
#

## Arvostelut
* Metacritic: 53/100
* Allmusic: 
* Alternative Press: 
* Entertainment Weekly: B–

## Lähteet
Dan Dare

**Dan Dare** on brittiläis-yhdysvaltalainen Columbia TriStar Televisionin ja Sony Pictures Entertainmentin tuottama animaatiosarja vuodelta 2002. Suomessa sarjaa on esittänyt Nelonen vuosina 2002–2004. Tarina kertoo siitä, kun avaruuden asukkaat ovat hyökänneet ja avaruutta puolustetaan.

Sarja perustuu Frank Hampsonin luomaan brittiläiseen tieteissarjakuvaan, joka on ilmestynyt vuodesta 1950.

## Jaksot

## Aiheesta muualla
* http://www.dandare.org  
*
The Originals II

**The Originals II** on hard rock -yhtye Kissin kokoelma-albumi. *The Originals II* sisältää yhtyeen kolme albumia: *[[Destroyer]]* (1976), *[[Rock and Roll Over]]* (1976) ja *[[Love Gun]]* (1977). Kokoelma on julkaistu Japanissa 25. maaliskuuta 1978. Levyllä soittivat Gene Simmons, Paul Stanley, Ace Frehley ja Peter Criss.

## Kappaleet
### Levy 1: ''[[Destroyer]]''
**A-puoli**
# 
# 
# 
# 
**B-puoli**
#
# 
# 
# 
# 
# 

### Levy 2: ''[[Rock and Roll Over]]''
**A-puoli**
#  
#  
#  
#  
#  
**B-puoli**
# 
#  
#  
#  
# 

### Levy 3: ''[[Love Gun]]''
**A-puoli**
#  
#  
#  
#  
#  
**B-puoli**
# 
#  
#  
#  
# 

## Kokoonpano
### KISS
*Paul Stanley &ndash; rytmikitara, laulu, taustalaulu  
*Gene Simmons &ndash; basso, laulu, taustalaulu
*Ace Frehley &ndash; soolokitara, laulu kappaleessa "Shock Me"
*Peter Criss &ndash; rummut, lyömäsoittimet, laulu, taustalaulu
### Vierailijat
*Dick Wagner &ndash; kitarasoolo kappaleessa "Sweet Pain" 
*Boys Choir of Harlem &ndash; kuorolaulu kappaleessa "Great Expetations" 
*Eddie Kramer &ndash; piano kappaleessa "Christine Sixteen" 

## Katso myös
* The Originals

## Lähteet
* ''The KISSFAQ – Originals II (1978)''  

## Aiheesta muualla
*
Bad Homburg vor der Höhe

**Bad Homburg vor der Höhe** (lyhyemmin *Bad Homburg*) on kaupunki Saksan Hessenin osavaltiossa. Kaupungin nimi oli *Homburg vor der Höhe* vuoteen 1912, jolloin se sai virallisen luvan lisätä nimeen sanan Bad. Kaupunki on Hochtaunuskreisin keskuskaupunki (*Kreisstadt*) ja se sijaitsee 10 kilometriä Frankfurt am Mainista luoteeseen. Kesäkuussa kaupungissa oli 54&nbsp;089 asukasta. Kaupungin pinta-ala on 51,1 neliökilometriä, ja väestötiheys on 1&nbsp;058 as./km2. Bad Homburg on jaettu kuuteen eri kaupunginosaan: Innenstadt, Dornholzhausen, Gonzenheim, Kirdorf, Ober-Erlenbach ja Ober-Eschbach.

## Historia
Homburgin, nykyisen Bad Homburgin, kaupunki mainittiin ensimmäisen kerran tekstissä vuonna 1180. Kaupankäyntioikeudet se sai vuoden 1330 tienoilla. 1800-luvulla kaupunki alkoi niittää mainetta kylpyläkaupunkina Elisabeth-lähteen löydyttyä. Rautatieyhteys *Homburger Bahn* Frankfurt am Mainin kaupunkiin avattiin 1859. Vuonna 1888 Bad Homburgista tuli Saksan keisarin Vilhelm II:n kesäresidenssi. Toisen maailmansodan aikana kaupunkia pommitettiin.

Kaupungin nimi juontuu Hohenbergin linnan nimestä.

## Ystävyyskaupungit
*  Bad Mondorf, Luxemburg
*  Cabourg, Ranska
*  Chur, Sveitsi
*  Dubrovnik, Kroatia
*  Exeter, Iso-Britannia
*  Mariánské Lázně, Tšekki
*  Mayrhofen, Itävalta
*  Pietarinhovi, Venäjä
*  Terracina, Italia

Lähde:

## Lähteet

## Aiheesta muualla

* Viralliset sivut
Sata-Häme Soi

**Sata-Häme Soi** oli Ikaalisissa vuosittain järjestettävä harmonikkamusiikin ympärille rakentuva festivaali, joka pidettiin ensimmäisen kerran vuonna 1972. Tapahtuman alkuunpanija oli silloinen Ikaalisten kansalaisopiston rehtori, innokas musiikkimies Heikki Eränen. Sata-Häme Soi muodostui nopeasti Suomen suurimmaksi alan tapahtumaksi varsinkin sen ensimmäiseksi taiteelliseksi johtajaksi kutsutun Lasse Pihlajamaan ansiosta.  Vuonna 2007 tapahtumassa kävi yli 30&nbsp;000 festivaalivierasta, joista konserttilipun lunastaneita oli 13&nbsp;500.
 
Festivaaliin kuuluivat Kultaisen ja Hopeisen Harmonikan kilpailut. Kansainvälinen Primus Ikaalinen -kilpailu oli suunnattu nuorille varietee- ja viihdemusiikin taitajille.

Juhlien viimeinen taiteellinen johtaja 2022–2023 oli Sami Pirttilahti. 2010-luvun keskivaiheilla taiteellisena johtajana toimi kuuden vuoden ajan Niko Kumpuvaara.

Sata-Häme Soi järjestettiin viimeisen kerran kesäkuussa 2023. Sata-Häme Soi ry jätti konkurssihakemuksen Pirkanmaan käräjäoikeudelle 13. syyskuuta 2023.

## Talousvaikeuksia
Vuonna 2018 kerrottiin Sata-Häme Soi -tapahtuman olevan vakavissa talousvaikeuksissa ja koko festivaalin olevan vaarassa loppua kokonaan. Taustalla olivat Ikaalisista johdetun Suomen Harmonikkaliiton ja Sata-Häme Soi ry:n hallituksen välille syntyneet erimielisyydet vuosittain järjestettävän Suuren Harmonikkaristeilyn tuottojen jaosta. Riidan vuoksi Suomen Harmonikkaliitto järjesti tammikuussa 2018 oman harmonikkaristeilynsä, joka vei noin puolet Sata-Häme Soin maaliskuisen risteilyn osallistujista. Tämän seurauksena Sata-Häme Soi -festivaalin liikevaihto laski vuoden 2017 noin 560&nbsp;000 eurosta vuoden 2018 noin 410&nbsp;000 euroon. Samalla festivaali putosi pois valtion avustamien suurten festivaalien joukosta. Vuonna 2018 Sata-Häme Soi -tapahtumalla oli tappiota ja ostovelkoja noin 166&nbsp;000 euroa ja lisäksi velkaa Ikaalisten kaupungille noin 64&nbsp;000 euroa. Syyskuussa 2018 Ikaalisten kaupunginhallitus päätti ostaa Kultaisen ja Hopeisen harmonikan tavaramerkit Sata-Häme Soi -yhdistykseltä 64&nbsp;000 eurolla.

Syyskuussa 2023 Sata-Häme Soi ry hakeutui konkurssiin muun muassa 2020-luvun vaihteen koronaviruspandemian estettyä festivaalin järjestämisen kahtena vuonna.

## Lähteet

## Aiheesta muualla
*Sata-Häme Soi -festivaalin sivut
Kirstie Alley

**Kirstie Louise Alley** (12. tammikuuta 1951 Wichita, Kansas – 5. joulukuuta 2022) oli yhdysvaltalainen televisio- ja elokuvanäyttelijä.

## Ura
Alley nousi kuuluisuuteen tilannekomediasta *[[Terveydeksi]]*, jossa hän näytteli vuodet 1987–1993. Hän voitti roolistaan niin Emmyn kuin Golden Globenkin. Hänen muita tunnettuja ja Suomessakin nähtyjä tv-sarjoja ovat *[[Veronican salaisuudet]]* (1997–2000), hänen paino-ongelmilleen nauranut televisiosarja *Fat Actress* (2005), sekä tositelevisiosarja *[[Elämää suurempi Kirstie Alley]]*.

Alley tuli vuonna 2011 toiseksi televisiosarjan *[[Dancing with the Stars (yhdysvaltalainen televisiosarja)|Dancing with the Stars]]* 12. tuotantokaudella. Hänet kutsuttiin myös sarjan "all stars" -versioon 2012, tuotantokaudelle 15.

Alley näytteli muun muassa kolmessa komediaelokuvassa John Travoltan kanssa: *[[Hei, kuka puhuu]]* (1989), *[[Hei, kuka puhuu myös]]* (1990) ja *[[Hei, kuka puhuu nyt]]* (1993). Hänen muita elokuviaan ovat *[[Star Trek II: Khanin viha]]* (1982), *[[Sokea todistaja]]* (1984), *[[Tarkoituksena tappaa]]* (1988) ja *[[Vaarallinen syrjähyppy]]* (1990). Urastaan Alley on saanut tähden Hollywood Walk of Famelle.

## Yksityiselämä
Alley oli naimisissa Parker Stevensonin kanssa vuodet 1983–1997. Heillä oli kaksi adoptoitua lasta. Alley käsitteli myöhemmin sarjassaan *Elämää suurempi Kirstie Alley* elämäänsä Hollywoodissa kahden teinin yksinhuoltajana.

Alley oli yksi Hollywoodin tunnetuimpia skientologeja, joiden ylläpitämän Narconon-huumeistakuntoutusmenetelmän avulla Alley pääsi irti kokaiiniriippuvuudestaan. Hän on myös kirjoittanut kirjan laihduttamisesta. Vuonna 2010 Alley toi julkisuuteen oman laihdutustuotteen.

Alley kuoli paksusuolen syöpään 5. joulukuuta 2022. 

## Filmatisoinnit

### Televisio

Alley osallistui Britannian julkkis- Big Brother -tositelevisiokilpailuun vuonna 2018 ja tuli toiseksi.

## Lähteet

## Aiheesta muualla

* 
* Kirstie Alley – Fab Actress 
* Kirstie Alley NNDB:ssä
* Kirstie Alley News  (englanniksi)
Della Reese

**Della Patricia Reese** (synt. **Deloreese Patricia Early**; 6. heinäkuuta 1931 Detroit, Michigan – 19. marraskuuta 2017 Encino, Kalifornia) oli yhdysvaltalainen Emmy-palkittu näyttelijä ja laulaja. Hän oli myös laulajana kolme kertaa ehdolla Grammy-palkintoon.

Reese aloitti uransa 1950-luvulla jazzlaulajana, josta hänet muistetaan hyvin laululla ”Don’t You Know”. Myöhemmällä uralla hänestä tuli näyttelijä, ja hänet muistetaan parhaiten televisiosarjasta *[[Enkelin kosketus]]*. Reese toimi myös *Understanding Principles for Better Living Church* -nimisen kirkkojärjestön johtajana Los Angelesissa, Kaliforniassa. Hänellä sai vuonna 1994 televisiotöistään tähden Hollywood Walk of Famelle osoitteeseen 7000 Hollywood Boulevard.

## Lähteet

## Aiheesta muualla

* Della Reesen virallinen sivusto 
* 
*
Vieraanvaraisuus

**Vieraanvaraisuus** tarkoittaa sitä, että ottaa asumukseensa tai tiloihinsa vieraita, ja on heitä kohtaan ystävällinen, avulias ja vastaanottavainen. Vieraanvaraisuuteen kuuluu esimerkiksi tervehtiminen, kestitseminen, yhteinen ajanvietto ja yösijan antaminen tarvittaessa. Eri kulttuureissa ja ryhmillä on erilainen vieraskulttuuri. 

## Katso myös

* Kestiystävyys, antiikin ajan vieraanvaraisuuskäytäntö
Heidi Baader-Nobs

**Heidi Baader-Nobs** (s. 5. joulukuuta 1940, Delémont) on sveitsiläinen säveltäjä. Hän kouluttautui alun perin opettajaksi.

Baader-Nobs opiskeli sävellystä ja musiikinteoriaa Baselissa Robert Suterin ja Jacques Wildbergerin johdolla. Hänen varhaiset teoksensa ovat sarjallisia.
Hasmik Papian

**Hasmik Papian** (, s. 1961, Jerevan) on armenialainen sopraano. 

Papian opiskeli Jerevanissa viulunsoittoa ja laulamista. Pian Armenian kansallisoopperan -debyyttinsä jälkeen hänet kutsuttiin Saksaan. Kansainvälisen uransa aikana hän on esiintynyt mm. Metropolitan-oopperassa, La Scalassa ja Wienin valtionoopperassa. 

Papianin tunnetuimpiin rooleihin kuuluu Vincenzo Bellinin *[[Norma (ooppera)|Norma]]*. Bellinin lisäksi hänen tulkitsemiensa säveltäjien joukkoon kuuluvat muiden muassa Wolfgang Amadeus Mozart, Georges Bizet ja Giuseppe Verdi. 

Papian asuu nykyisin Wienissä, Itävallassa. Hänellä on myönnetty Armenian kansantaiteilijan arvo.
Nathaniel Culverwel

**Nathaniel Culverwell** (myös *Nathanael*, *Culverwell*) (1619–1651) oli englantilainen Cambridgen platonisteihin lukeutunut filosofi, teologi ja kirjailija. Hän oli kotoisin Middlesexistä ja opiskeli Cambridgen yliopiston Emmanuel Collegessa.

Culverwelin pääteos oli *An Elegant and Learned Discourse of the Light of Nature* (usein *Light of Nature*, 1652), joka koostui vuosina 1645–1646 annetuista luennoista. Se pyrki löytämään keskitien järjen ja uskon välillä luonnollisen lain avulla.

## Teokset

* *Spiritual Optics, or a Glass Discovering the Weakness and Imperfection of a Christian's Knowledge in this Life* (1651)
* *An Elegant and Learned Discourse of the Light of Nature* (1652)
* *Worth of Souls*
* *The Schisme*
* *Act of Oblivion*
* *Child's Return*
* *Panting Soul*
* *Mount Ebal*
* *White Stone*

## Lähteet

* Hutton, Sarah (2007): "Cambridge Platonists", *Stanford Encyclopedia of Philosophy*.

## Aiheesta muualla
* Nathanael Culverwel, elämäkerta 
* Nathaniel Culverwell: ''An Elegant and Learned Discourse of the Light of Nature'' , *The Online Library of Liberty*
Timo Saarelainen

**Timo Saarelainen** (s. 23. elokuuta 1960) on suomalainen kilpauransa päättänyt koripalloilija. Hän aloitti lajin kymmenvuotiaana Pohjois-Haagan NMKY:n koripallokerhossa. Saarelainen lähti Yhdysvaltoihin opiskelemaan Brigham Young Universityyn ja pelaamaan koripalloa. Hän oli kolmas NBA:han varattu suomalainen pelaaja; Helsingin NMKY:n kasvatti oli Los Angeles Lakersin viidennen kierroksen varaus . Hän pääsikin tavoittelemaan ammattilaissopimusta mutta putosi viimeisten joukossa Lakersin lopullisesta kokoonpanosta. Sittemmin Saarelainen on asettunut asumaan Utahiin. Saarelainen asuu Yhdysvalloissa ja omistaa mainostoimiston Utahin St. Georgessa, suositussa golf-kaupungissa Utahin ja Arizonan rajalla noin 180 km Las Vegasista pohjoiseen.

## Lähteet
* Timo Saarelainen  Suomen Koripalloliitto
* Maajoukkuetilastot  Suomen Koripalloliitto

### Viitteet
Kalevi Sarkalahti

**Kalevi ”Monni” Sarkalahti** (s. 15. toukokuuta 1950) on entinen koripalloilija ja lajin kaikkien aikojen menestyneimpiä suomalaisia. Vuonna 1973 Phoenix Suns varasi hänet NBA-liigaan 13. kierroksella kaikkien aikojen toisena suomalaisena Kari Liimon jälkeen. Hän ei kuitenkaan koskaan pelannut Pohjois-Amerikan ammattilaissarjassa. Ennen NBA-varaustaan, vuosina 1969–1973, Sarkalahti pelasi USA:n yliopistosarjoissa Brigham Youngin yliopiston (BYU) joukkueessa.

Hän on pelannut SM-sarjassa (vuosina 1966–1983) 14 kautta ja 286 runkosarjaottelua, joissa tehnyt 5&nbsp;944 pistettä keskiarvolla 20,8. Yhden ottelun piste-ennätys on 41. Hän on ylimmällä sarjatasolla edustanut kasvattajaseuraansa HKT:tä, Playboysia, Playhonkaa ja Torpan Poikia. Sarkalahti on voittanuit viisi Suomen mestaruutta kuten myös viisi cup-mestaruutta.

Sarkalahti on pelannut 143 miesten maaottelua, joissa on tehnyt 2&nbsp;352 pistettä keskiarvolla 16,4. Maaottelujen piste-ennätys hänellä on 35 Espanjaa vastaan vuodelta 1972. EM-lopputurnauksessa Sarkalahti pelasi 1977. Kisojen avausottelu Belgiaa vastaan oli hänen sadas maaottelunsa. Hänet on valittu Urheilutoimittajain Liiton äänestyksessä neljästi Suomen parhaaksi koripalloilijaksi, vuosina 1972, 1974, 1975 ja 1976.

Koripallouran jälkeen ”Monni” Sarkalahti teki pitkän mainostoimistouran Takapirussa, Tehomainoksessa ja SEKissä, josta jäi eläkkeelle helmikuussa 2012.

## Katso myös
*Luettelo 5 000 pistettä saavuttaneista Korisliiga-pelaajista
*Luettelo 1 000 pistettä Suomen koripallomaajoukkueessa tehneistä pelaajista

## Lähteet
Gabès (kuvernementti)

**Gabès** () on yksi Tunisian 24 kuvernementista. Se sijaitsee Etelä-Tunisiassa Välimeren rannikolla ja sen pääkaupunki on Gabès. Kuvernementissa on 374&nbsp;300 asukasta (vuonna 2014) ja sen pinta-ala on 7&nbsp;175 neliökilometriä.

## Lähteet

## Aiheesta muualla
Karnobat

**Karnobat** () on kaupunki Bulgariassa, Burgasin alueella. Kaupungin asukasluku on 18 456 (2011). Sen 806 km²:n maa-alasta 87,37 prosenttia on maanviljelyssä, 9,81 prosenttia metsää ja 2,82 prosenttia asuinaluetta.

## Historia
Seutu on ollut asuttua jo kivikaudella. Antiikin aikana ja keskiajalla asutus on ollut runsasta. Ensimmäinen kirjallinen tieto Karnobatista on vuodelta 1153. Maantieteilijä Abu Abdillah Muhammad al-Idrisi mainitsee sen teoksessaan *Geografia*. Kaupungin nimi on aikojen kuluessa vaihdellut kirjoitettu vaihtelevasti Karinovassa, Karinabad, Karnovo jne. 1800-luvulta alkaen se ollut seudun hallinnollinen, taloudellinen ja kaupallinen keskus, ja siellä on järjestetty vuosittain markkinat.

## Lähteet
Keskeneräinen sinfonia

**Keskeneräinen sinfonia** voi viitata useisiin taidemusiikin säveltäjien eri syistä keskeneräisiksi jättämiin teoksiin. Nimityksen esikuvana on Schubertin keskeneräinen sinfonia.

*Beethovenin kymmenes sinfonia
*Brucknerin yhdeksäs sinfonia
*Elgarin kolmas sinfonia
*Mahlerin kymmenes sinfonia 
*Schubertin kahdeksas sinfonia
*Sibeliuksen kahdeksas sinfonia.

Muita merkityksiä:
*Keskeneräinen sinfonia, Leevi and the Leavingsin albumi.
Paavo A. Viding

**Paavo Aleksanteri Viding** (7. maaliskuuta 1899 Jääski &ndash; 17. elokuuta 1965 Helsinki) oli suomalainen agronomi, vuorineuvos, pääjohtaja ja Maalaisliiton ministeri.

Viding toimi Itä-Suomen Raakasokeritehdas Oy:n toimitusjohtajana ja myöhemmin SOK:n pääjohtajana. Maalaisliittoa edustanut Viding oli II maatalousministerinä ja II sisäasiainministerinä Pekkalan hallituksessa 1946–1948.

Paavo Vidingin vanhemmat olivat verhoilija Karl Johan Viding ja Emilia (Emma) Stubb. Teollisuusneuvokset Eino Viding ja Lauri Viding olivat hänen veljiään.

## Lähteet
* 
* Itä-Suomen Raakasokeritehdas Oy, I.R.O (Antrean sokeritehtaan vaiheet) 

### Viitteet